CELEX: 62005CO0368
Language: el
Date: 2006-12-08 00:00:00
Title: Διάταξη του Δικαστηρίου (έκτο τμήμα) της 8ης Δεκεμβρίου 2006.#Polyelectrolyte Producers Group κατά Επιτροπής των Ευρωπαϊκών Κοινοτήτων και Συμβούλιο της Ευρωπαϊκής Ενώσεως.#Αίτηση αναιρέσεως - Απόφαση του Συμβουλίου για τον καθορισμό της θέσεως της Κοινότητας - Απόφαση της Μικτής Επιτροπής του ΕΟΧ παρέχουσα στο Βασίλειο της Νορβηγίας τη δυνατότητα να επιβάλλει ειδικά όρια συγκεντρώσεως του ακρυλαμιδίου αυστηρότερα από εκείνα που ισχύουν στην Κοινότητα.#Υπόθεση C-368/05 P.

Διάταξη του Δικαστηρίου (έκτο τμήμα) της 8ης Δεκεμβρίου 2006 – Polyelectrolyte Producers Group κατά Συμβουλίου και Επιτροπής
            
      (Υπόθεση C‑368/05 P)
      «Αίτηση αναιρέσεως — Απόφαση του Συμβουλίου για τον καθορισμό της θέσεως της Κοινότητας — Απόφαση της Μικτής Επιτροπής του ΕΟΧ παρέχουσα στο Βασίλειο της Νορβηγίας τη δυνατότητα να επιβάλει ειδικά όρια συγκεντρώσεως
         του ακρυλαμιδίου αυστηρότερα από εκείνα που ισχύουν στην Κοινότητα»
      
      1.                     Διαδικασία — Υποχρέωση του Πρωτοδικείου να προχωρήσει στην προφορική διαδικασία πριν αποφανθεί επί ενστάσεως απαραδέκτου —
            Δεν υφίσταται (Κανονισμός Διαδικασίας του Πρωτοδικείου, άρθρο 114 § 1 έως 3) (βλ. σκέψη 46)
      2.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά (Άρθρο 230, εδ. 4, ΕΚ) (βλ. σκέψεις
            56-60, 67)
      3.                     Αναίρεση — Λόγοι — Μη προσδιορισμός του επικρινόμενου νομικού σφάλματος — Απαράδεκτο (Άρθρο 225 ΕΚ· Οργανισμός του Δικαστηρίου,
            άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο γ΄) (βλ. σκέψη 62)
      Αντικείμενο
      
         Αίτηση αναρέσεως της διατάξεως του Πρωτοδικείου (δεύτερο τμήμα) της 22ας Ιουλίου 2005, Τ‑376/04, Polyelectrolyte Producers
                  Group κατά Συμβουλίου και Επιτροπής, με την οποία το Πρωτοδικείο έκρινε απαράδεκτη προσφυγή-αγωγή με αιτήματα, αφενός, την
                  ακύρωση της αποφάσεως 59/2004 της Μικτής Επιτροπής του ΕΟΧ, της 26ης Απριλίου 2004, περί τροποποιήσεως του παραρτήματος ΙΙ
                  (ΕΕ L 277, σ. 30), στο μέτρο κατά το οποίο παρέχει στη Νορβηγία τη δυνατότητα να αξιώσει ειδικά όρια συγκεντρώσεως για το
                  ακρυλαμίδιο αυστηρότερα από εκείνα που ισχύουν στην Κοινότητα, καθώς και τη διαπίστωση του παράνομου χαρακτήρα της κοινής
                  δηλώσεως σχετικά με τη Συμφωνία ΕΟΧ, όσον αφορά τις ρήτρες επανεξέτασης στον τομέα των επικίνδυνων ουσιών, η οποία υιοθετήθηκε
                  στη συνεδρίαση της Μικτής Επιτροπής του ΕΟΧ της 26ης Μαρτίου 1999 (ΕΕ C 185, σ. 6), και, αφετέρου, την αποκατάσταση της ζημίας
                  την οποία ισχυρίζεται ότι υπέστη ο αναιρεσείων όμιλος λόγω της εκδόσεως της προσβαλλομένης αποφάσεως.
               
            Διατακτικό 
      Το Δικαστήριο διατάσσει:
      
         
                   
               
               
                  
               
               
                  Απορρίπτει την αίτηση αναιρέσεως.
               
            
         
                   
               
               
                  
               
               
                  Καταδικάζει τον όμιλο Polyelectrolyte Producers Group στα δικαστικά έξοδα.